OpenLLM-France/wikimedia huggingface dataset:
# Gurutzamendu

Gurutzamendua edo gurutzaketa aldaera, arraza eta espezie desberdinetako banako eta aleen arteko ugalketa sexualari eman ohi zion izena, bereziki hibridoak eskuratzeari begira.

## Kanpo estekak

* Datuak: Q4390467
* Multimedia: Crossbreed / Q4390467
# Gurutz plaza (Iruñea)

Gurutz plaza Nafarroako hiriburua den Iruñeko Bigarren Zabalgunean dagoen plaza bat da.

## Kokapena

Francisco Bergamín kalea, San Fermin kalea, Zangoza kalea eta Navarro Villoslada kalearen artean dago.

## Ondarea

* San Migel eliza
* Gurutz Plaza BHI

## Kanpo estekak

* Datuak: Q25479379
# Gurutzadura

Gurutzadura, gurutze latindar edo greziar formako oinplanoa duten elizetan, nabea eta transeptua gurutzatzen diren tokia da. Toki hau, arku toraletan eutsia dagoen danbor edo zinborio baten gainean altxatutako kupula baten bidez estaltzen da. Honela, bi efektu lortzen dira: kanpoaldera, bere gainean gailentzen den dorre antzeko hori nabeekin elkartzen den tokia nabarmendu, eta zinborioan bertan, edo, batzuetan, honen eta kupularen artean tartekatzen den linterna irekitako hutsuneen bidez argiztatzea mesedetzea.
Ez da arraroa, gurutzadura hitza, transeptuari erreferentzia egiteko erabiltzea, hau da, nabe nagusia gurutzatzen duen nabea, biak gurutzatzen diren tokiaren ordez, transeptu hitza, RAEko hiztegiak onartzen ez duenean.

## Kanpo estekak

* Datuak: Q728243
* Multimedia: Crossings (architecture) / Q728243
# Gurutz Ansola

Gurutz Ansola Larrañaga (Azpeitia, 1924ko maiatzaren 2a - Donostia, 2019ko otsailaren 1a) gipuzkoar ikertzaile eta irakaslea izan zen.

## Biografia

Ekonomia Zientzietan lizentziatua Deustuko Unibertsitatean eta Zuzenbidean Valladolidekoan. Ekonomia-irakaslea izan zen Deustuko Unibertsitatean, Donostian. Makroekonomia euskaraz irakasten aitzindari izan zen unibertsitate horretan eta baita euskaraz ekonomiaren gaineko testuak idazten ere.
Euskal Herriko ekonomia-egiturak eta haien aldaketa, nazioarteko diru-sistema dolarraren mende, eta ongizate-estatuaren krisia eta etorkizuna izan ziren bere ikerlan nagusiak. Eusko Ikaskuntzaren Gizarte eta Ekonomia Zientziak Saileko lehendakaria izan zen 1978tik 1980ra.
Kaleratu zituen lanen artean: Euskal Herriko ekonomiaz (1971), USAren agintaritza eta dolarraren ahulezia (1972), Ongizate-estatuaren krisialdia eta etorkizuna eta Europar banku zentralaren moneta-politika bakarra.
Gipuzkoako Ikastolen Federazioaren sortzaile eta elkarte horren lehendakari izan zen; Gasteizko Legebiltzarreko kide eta Gipuzkoako Batzar Nagusietako lehendakari ere izan zen. EAJko kide izan zen, harik eta Eusko Alkartasunarren sorreran parte hartu zuen arte.
Egan eta Zeruko Argiaren kolaboratzaile ere izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* https://web.archive.org/web/20191115120229/https://www.noticiasdegipuzkoa.eus/2019/02/02/politica/el-expresidente-de-juntas-gurutz-ansola-muere-a-los-94-anos
* Datuak: Q9001479
# Gurutz pisu

Gurutz pisua, boxeo kiroleko kategoria bat da. Honetan, gizonezkoetan 80 kilo (175 libra) eta 91 kilo (201 libra) artean dituzten boxeolariak sailaktzen dira.

## Kanpo estekak

* Datuak: Q867600
# Gurutzada Albitarraren kantua

Gurutzada Albitarraren kantua antzinako okzitanieraz egindako egitandi kanta bat da, 1208ko martxotik 1219ko ekainera iraun zuen Gurutzada Albitarra azaltzen duena. Bi zati ezberdinak ditu: hasierakoa Gilen Tuterakoak 1213 inguruan idatzi zuen eta bestea anonimo batek jarraitu zuen. Ikekerketa moderno batzuen arabera, bigarren zatiko egilea Gui de Cavalhon trobalaria izan zen. Pierre des Vaux-de-Cernayren Historia Albigensis eta Guillaume de Puylaurensen Chronicarekin batera Gurutzadaren iturri nagusienetariko bat da.
Eskuizkribu bat baino ez da geratzen (fr. 25425 Frantziako Liburutegi Nazionalean), 1275 inguruan Tolosa Okzitaniakoan idatzia. Jatorrizko izenburua Cansó de la crozada zuen, frantsesera Chanson de la croisade contre les albigeois izenaz Paul Meyer 1870ko hamarkadan itzuli zuena.

## Erreferentziak

* ↑ Guida, Saverio. (2003). «L’autore della seconda parte della Canso de la crotzada» Cultura Neolatina LXIII: 255–282..
* ↑ Gougaud, Henri. (1992). Chanson de la croisade albigeoise. in: Livre de Poche. Paris, 20-22 or..

## Kanpo estekak

* Datuak: Q1245550
* Multimedia: Chanson de la croisade des Albigeois / Q1245550
# Gizarte ekintzailetza

Gizarte-ekintzailetza negozio-teknika bat da, enpresek, startupek, irabazi-asmoa duten edo ez duten erakundeek eta gobernuek erabiltzen dutena, gizarte-, kultura- eta ingurumen-arazoei aurre egiteko irtenbideak finantzatzeko.

## Definizioak

Gizarte-ekintzailetzak helburu sozial bat lortzeko merkatu-estrategiak aplikatzen dituzten erakundeak dira. Gizarte-ekintzailetzaren mugimenduak barne hartzen ditu, batetik, beren xedea lortzeko negozio-ereduak erabiltzen dituzten irabazi-asmorik gabeko erakundeak, eta, bestetik, helburu nagusi soziala duten irabazi-asmoko erakundeak. Haren helburua – Aldi berean gizarte-, ingurumen- eta finantza-helburuak betetzea – Sarritan "emaitza hirukoitz" gisa deskribatzen da: aldi berean gizarte-, ingurumen- eta onura ekonomikoko alderdian gauzatzea. Gizarte-ekintzailetzak merkataritza-ekintzailetzetatik bereizten dira; izan ere, beren gizarte- edo ingurumen-helburua beti dago beren eragiketen erdigunean.
Akziodunen partaidetzak maximizatu beharrean, gizarte-enpresen helburu nagusia etekinak sortzea da, beren gizarte- edo ingurumen-helburuak bultzatzeko. Helburu horiek hainbat modutan lor daitezke, gizarte-ekintzailetzaren egituraren arabera: negozio baten onura gizarte-helburu bati laguntzeko erabil daiteke, esate baterako, irabazi-asmorik gabeko erakunde baten jarduera finantzatzeko, edo ekintzailetzak bere gizarte-helburua bete dezake bere jardueraren bidez, baztertutako pertsonak erabiliz edo etekinak inbertitzaile arrunten maileguak eskuratzeko zailtasunak dituzten mikroekintzailetzei emanez.

## Irabazi asmoa, bai ala ez

AEBetan 1980ko hamarkadan helburu sozialak zituzten ekintzailetza portaerak definizio asko jaso zituen, gehienbat “nonprofit” sektoretik: nonprofit enpresa, nonprofit ekintzailetza, helburu sozialeko iniziatiba, berrikuntza soziala, helburu sozialak dituen negozioa, komunitate ondasunaren enpresa, ekintzailetza publikoa, enpresa soziala… Nonprofit terminoa funtsezkoa izan zen definizio horietan, irabazi asmorik gabeko erakundea adierazi nahian, baina mende berriaren hasieratik, ikuspegi zabalago eta bikoitz bat garatu da:
* “Nonprofit ikuspegi komertziala”: “nonprofit” organizazioetan zentratua dagoen bertsioa.
* “Misiora orientatua dagoen negozio ikuspegia”: hau bertsio zabalago bat dugu, ekimen komertzial forma guztiak barneratzen dituelarik. Ikuspegi honek, helburu sozialak 6 dituen enpresa oro barneratzen ditu, (baita irabazi asmoko enpresak, beti here helburu soziala duten bitartean)

## Erreferentziak

* ↑ Etxezarreta Etxarri et al., Enekoitz. (2018). «Gizarte ekintzailetza ezaugarritzen» gezki.eus (GEZKI - Gizarte Ekonomia eta Zuzenbide Kooperatiboaren Institutua) (Noiz kontsultatua: 2023-09-13).

## Kanpo estekak

* Datuak: Q1071015
* Multimedia: Social enterprises / Q1071015
# Gizarte ekintza

Gizarte ekintza edo ekintza soziala delakoa, ekintza horren egileentzat zentzua duen eta berta batzuen jarreraren eragin dezakeen ekintza da. Ekintza bat hura burutzen duten pertsona edo pertsonek zentzu pertsonal bat ezartzen dutena da. Ekintza soziala besteei zuzendua dago.
Max Weber alemaniar soziologoaren arabera gizarte ekintza mota hauetan sailka daiteke:
* Arrazionala: arrazoiak edo moralan oinarritua
* Instrumentala: balizkoak diren helburuak lortzeko asmoz
* Emozionala: irrazionala, sentimenduek bultzatua: maitasuna, gorrotoa, eta abar.
* Tradizionala: ohituraz burutua
Gizarte ekintza jokamolde sozial konplexua da, norberaren edo bitartekoaren erreakzioaz gain gainontzekoena ere aurreikusten baitu, baina ez da gizarte harremana bezain aurreratua.

## Kanpo estekak

* Datuak: Q769620
# Gizarte erakunde

Gizarte erakundea gizarte konbentzio iraunkorreko eta antolatutako sistema bat da, oro har dauden herriaren gobernuarekiko independenteak, gizartean ezagutu daitekeen azpiegiturak zuzenduak.
Gizarte erakunde nagusiak hauek dira:

## Kanpo estekak

* Datuak: Q5917130
# Gizarte estatus

Gizarte estatusa pertsona batek gizartean edo gizatalde batean duen lekua da; pertsona batek, beste pertsona batzuekiko, egitura jakin baten barnean duen egoera. Zenbait egilek gizartearentzat balio gehiago duten zeregin edo kategoriak ere "estatus" gisa ulertzen dute (adibidez generoa, arraza etab.) Estatusa gizarteko kideek duten sinesmenetan oinarritzen da. Definizioz, sinesmen horiek gizartearen kide gehienek partekatzen dituzte.
Hierarkian estatus altuagoa izatea abantailak eskuratzeko erabiltzen da sarri: baliabide gehiago eskuratzeko, lidergoa lortzeko edo beste mota batzuetako botereak erdiesteko. Estatusa ezartzen duten partekatutako sinesmen kultural horien ondorioz, baliabideen eta boterearen banaketa desorekatua gertatzen da eta boterea estatus gehiago duten pertsonengan metatzea gertaera naturala bailitzan hartzen da, eta horren ondorioz, gizarte estratifikazioa oinarritzat duten sistemak sortzen dira. Estatusean oinarritutako hierarkiak unibertsalak dira, gizarte ia guztietan ageri baitira, eta estatus altuagoko banakoei osasun, baliabide, eragin eta askatasun gehiago bermatzen diete.
Estatusen hierarkiei eusteko erabiltzen diren tresnak gehienetan sinbolikoak dira. Ikurren bidez, gizarteko kideek ezagutzen dute pertsona baikoitza zein mailatakoa den eta nola tratatu behar zaion. Ikur horiek izan daitezke, adibidez, ondasunak edo ikuspuntu sozialetik balio handikoak diren atributuak, esaterako ederra izatea. Estatusaren beste ikur bat aberastasuna edukitzea eta hura azaleraztea da, adibidez kontsumo handia erakutsita. Aurrez aurreko egoeretan, estatusa agerrarazteko beste modu batzuk daude, jokabideei lotutakoa, adibidez jarrera, emozioen kontrola edo hizkera asertiboa.

## Erreferentziak

* ↑ Euskaltzaindiaren Hiztegia. (Noiz kontsultatua: 2019-05-26).

## Kanpo estekak

* Datuak: Q189970
* Multimedia: Social status / Q189970
# Guer

Guer (bretainieraz Gwern-Porc'hoed) Bretainiako Morbihan departamenduko udalerri bat da.

## Kanpo estekak

* Datuak: Q69990
* Multimedia: Guer / Q69990
# Guer kantonamendua

Guer kantonamendua Frantziako kantonamendu bat da. Morbihan departamenduan dago, Bretainia (eskualdea) eskualdean. Guztira 26 udalerri ditu eta Guer da bere hiriburua.

## Kanpo estekak

* Datuak: Q656180
# Guerau de Liost

Guerau de Liost (Jaiotza-izena: Jaume Bofill i Mates ; Olot, 1878ko abuztuaren 30a - Bartzelona, 1933ko apirilaren 2a) kataluniar politikari eta poeta izan zen.
Zuzenbide-ikasketak egin zituen Bartzelonan, eta han hasi zen kazetaritzan. Lliga Regionalista alderdiko kidea eta La Veu de Catalunya egunkariko erredaktore nagusi izan zen hasieran. 1922an Acció Catalana alderdia sortu zuen, eta 1933an Lligara itzuli zen. 1908an eman zuen argitara lehen poema-bilduma, La muntanya d´ametistes (Amatistazko mendia), eta ondoren Somnis (1913, Ametsak), La ciutat d´ivori (1918, Bolizko hiria), Selvatana amor (1920, Amodio basatia) eta Ofrenda rural (1928, Nekazarien eskaintza).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3163067
* Multimedia: Guerau de Liost / Q3163067
# Guepiniopsis buccina

Guepiniopsis buccina Dacrymycetaceae familiako onddo espezie bat da. Ez da jangarria.
Sinonimoak: Peziza buccina, Peziza merulina, Guepinia cochlearis.

## Deskribapena

Karpoforoa: 0,5 eta 1,5 cm bitarteko garaierakoa eta 2 eta 6 mm bitarteko zabalera duen ñimiñoa, hori-laranja kolorekoa. Formak asto belarri tente baten antza du edo Peziza onotica txiki-txiki batena. Dena ondo ikusten da lupa baten bidez.
Himenioa: Kupula elipsoidalaren forma duen errezeptakuluaren hutsunean kokatzen da.
Hanka: Zilindrikoa, pixka bat klabiformea, luzetarako nerbioekin.
Haragia: Horixka eta elastikoa hezea dagoenean; zurruna eta tentea lehortearekin.

## Jangarritasuna

Ez du garrantzi praktikorik.

### Nahasketa arriskua

Guepiniopsis chrysocoma delakoarekin nahas daiteke. Pinuen egurretan hazten da eta espora handiagoak ditu.

## Sasoia eta lekua

Udazkenean eta neguan, pagoen motzondoetan eta eroritako enborretan. Nahiko ohikoa.

### Banaketa eremua

Ipar Amerika, Erdialdeko Amerika, Kolonbia, Peru, Bolivia, Brasil, Europa, Errusia, Txina, Japonia, Tasmania, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 671 or. ISBN 84-404-0530-8..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.

## Kanpo estekak

* Datuak: Q1553214
* Multimedia: Guepiniopsis buccina / Q1553214
# Guenther lursagu

Guenther lursagua (Microtus guentheri) Cricetidae familiako karraskaria da, hegoaldeko Europan eta iparraldeko Afrikan bizi dena.

## Erreferentziak

* ↑ Musser, G. G. eta M. D. Carleton. (2005). Superfamily Muroidea. 894-1531. orr. "Mammal Species of the World a Taxonomic and Geographic Reference". D. E. Wilson eta D. M. Reeder. Johns Hopkins University Press, Baltimore
* Datuak: Q743640
* Multimedia: Microtus guentheri / Q743640
* Espezieak: Microtus guentheri
# Guentherus

Guentherus Ateleopodidae familiaren barruan sailkatzen den arrain genero bat da.

## Espezieak

* Guentherus altivela Osório, 1917
* Guentherus katoi Senou, Kuwayama & Hirate, 2008

## Kanpo estekak

* Datuak: Q3007892
* Multimedia: Guentherus / Q3007892
* Espezieak: Guentherus
# Galgagnano

Galgagnano Italiako udalerri bat da. Lodiko probintzian kokatuta dago, Lombardia eskualdean. 1.322 biztanle ditu, 6,01 kilometro koadroko azaleran banatuta.

## Mugakideak

Galgagnanok honako udalerri hauekin egiten du muga:
Boffalora d'Adda Cervignano d'Adda Mulazzano Montanaso Lombardo Zelo Buon Persico

## Kanpo estekak

* Datuak: Q42960
* Multimedia: Galgagnano / Q42960
# Galgao (Abadín)

Galgao, Espainiako Galizia autonomia erkidegoko Abadín udalerrian dagoen parrokia bat da, Lugoko probintzian. 2015ean 76 biztanle zituen.
* Datuak: Q12389870
* Multimedia: Galgao, Abadín / Q12389870
# Galgenbergita-(Ce)

Galgenbergita-(Ce) karbonato motako minerala da.

## Ezaugarriak

Galgenbergita-(Ce) karbonato mineralaren formula kimikoa hau da: ${\ce {Ca(Ce,La,Nd)2(CO3)4 * H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Galgenbergite-(Ce): Mineral information, data and localities.» www.mindat.org (Noiz kontsultatua: 12-05-2019).
# Galeziar

    Artikulu hau Hispaniako antzinako herriari buruzkoa da; egungo herria gaitzat duena beste hau da: «Galiziar»
Galeziar edo galaiko (latinez: Gallaeci edo Callaeci) Hispanian, Iberiar goi-lautadan, bizi zen herri zelten konfederazioa izan zen. Gallaecian bizi ziren, egungo Galizian, iparraldeko Portugalen eta mendebaldeko Asturiasen. Kantabriar Gerretan erromatarrek konkistatuak izan ziren.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Álvarez-Sanchís, Jesús R.. (2005). «Oppida and Celtic society in western Spain» e-Keltoi: Journal of Interdisciplinary Celtic Studies.

## Kanpo estekak

* Datuak: Q1007723
* Multimedia: Gallaeci / Q1007723
# Galewice udalerria

Galewice Poloniako Lodzeko voivoderriko landa-udalerri bat da, Wieruszów barrutian kokatuta. 135,77 km²ko azalera du eta 2017ko datuen arabera 6243 biztanle zituen.

## Kanpo estekak

* Udalaren webgunea
* Datuak: Q2461497
* Multimedia: Gmina Galewice / Q2461497
ieaLodzeko voivoderriko udalerriak :
# Galga (argipena)

Galga hitzak adiera zenbait ditu:
* galga edo balazta;
* galga, azalera bat edo objektu bat horizontalean edo bertikalean dagoen egiaztatzeko tresna;
* galga, pieza bat neurri jakin batekoa den egiaztatzeko gailua.

## Kanpo estekak

* Datuak: Q8963359
# Hegoaldeko itsaslaster ekuatoriala

Hegoaldeko itsaslaster ekuatoriala Ozeano Bareko, Ozeano Atlantikoko eta Indiako ozeanoko itsaslaster garrantzitsu bat da. Ekialdetik mendebalderantz higitzen da 20° H paraleloaren inguruan. Ozeano Barean eta eta Ozeano Atlantikoan, ekuatorea zeharkatzen du, eta 5° I paraleloaren inguruetaraino iristen da.
Hego hemisferioan, Hegoaldeko itsaslaster ekuatoriala bira suptropikal handien mendebalderanzko adar bat da. Bira horiek tropikoetako alisioen eta 30° H paraleloaren inguruko mendebaldeko haizeen konbinazioaren eraginez sortzen dira. Ekuatorean, Hegoaldeko itsaslaster ekuatoriala zuzenean higiarazten dute alisioek, ekialdetik mendebalderantz jotzen baitute.
Indiako ozeanoan, Hegoaldeko itsaslaster ekuatoriala mendebalderantz higitzen da, baina ekuatoretik hegoaldera bakarrik dago ondo garatua. Ekuatorean bertan, berriz, haizeek, montzoien eraginez, noranzkoa aldatzen dute urtean bitan, eta, ondorioz, azaleko itsaslasterrak ekialderantz edo mendebalderantz egin dezake.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q1072306
* Multimedia: South Equatorial Current / Q1072306
# Hegoaldeko katxo

Hegoaldeko katxoa (Squalius pyrenaicus, lehen Leuciscus pyrenaicus) Squalius generoko animalia da. Arrainen barruko Actinopterygii klasean sailkatzen da, Cyprinidae familian.

## Erreferentziak

* ↑ (Ingelesez) FishBase
* ↑ Euskalterm: [Hiztegi Terminologikoa] [1991]

## Ikus, gainera

* Squalius
* Cyprinidae

## Kanpo estekak

* FhisBase.org
* Datuak: Q2703191
* Multimedia: Squalius pyrenaicus / Q2703191
* Espezieak: Squalius pyrenaicus
# Hegoaldeko geltokia (Gasteiz)

linea (Gasteizko tranbia) :
Hegoaldea Gasteizko tranbia geltokia da, Arabako Gasteiz hiriburuko Adurtza auzoan dagoena. Hain zuzen ere, izen berdineko Heraclio Fournier kalean kokatua dago, Castro Urdiales kalean bidegurutzea.
Geltokia Euskotren Tranbiak operatzen zu eta 2020ko otsailaren 4an inauguratu zen.

## Sarbideak

Heraclio Fournier kalea, 2

## Geltokia

* ←    Unibertsitateraino
* Erdiko nasa, jaitsiera ezkerretik
* Florida eta Ibaiondoraino →

## Konexioak

TUVISA - Heraclio Fournier 2 :
| Jatorria | Aurrekoa | Linea | Hurrengoa | Norakoa |
| Naciones Unidar / Mariturri | Manuel Iraider 76 | L10 | Heraclio Fournier 24 | Iliada / Bulevar Salburua |
TUVISA - Castro Urdiales 2 :
| Jatorria | Aurrekoa | Linea | Hurrengoa | Norakoa |
| Comandante Izarduy / Zumaquera | Comandante Izarduy / Zumaquera | L3 | Los Herran 4 | Portal de Bergara 25 |
| Intermodal | Nieves Cano / Comandante Izarduy | L8 | Los Herran 4 | Intermodal |
| Comandante Izarduy / Zumaquera | Comandante Izarduy / Zumaquera | L9 | Los Herran 4 | Gamarra Nagusia |
| Iliada / Bulevar Salburua | Zumaquera 29 | L10 | Los Herran 4 | Naciones Unidar / Mariturri |

## Erreferentziak

* ↑ (Gaztelaniaz) Hoy, Gasteiz. (2020-02-14). «Vitoria estrena la ampliación del tranvía y espera a los trenes extralargos» Gasteiz Hoy (Noiz kontsultatua: 2020-06-06).

## Ikus, gainera

* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak

* Gasteizko tranbiaren webgunea
* Datuak: Q85876052
* Multimedia: Hegoalde tram stop / Q85876052
# Hegoaldeko lakua

Hegoaldeko lakua (txineraz: 南湖; pinyineraz: Nán Hú), Txinako Herri Errepublikako Zhejiang probintziako Jiaxing hirian dagoen lakua da.

## Ezaugarriak

Azalera txikiko lakua da, 0,58km² baino ez ditu. Jiaxing hirira urtero etortzen diren milaka turistak lakura ere tortzen dira.
Lakuaren ondoan X. mendeko dorre baten aztarnak daude. 1548 urtean, Ming dinastia garaian, dorrea, lakuaren erdian egindako uharte artifizial batera eraman zuten, eta ondorengo urteetan lorategia egin zuten dorrearen inguruan.

## Kanpo estekak

* (Ingelesez) Lakuari buruzko informazioa.
* (Ingelesez) Lakuaren ikuspegia Ingelesezko Wikipedian.
* Datuak: Q912306
* Multimedia: South Lake (Jiaxing) / Q912306
# Hegoaldeko loina txiki

Hegoaldeko loina txikia (Parachondrostoma toxostoma) Parachondrostoma generoko animalia da. Arrainen barruko Actinopterygii klasean sailkatzen da, Cyprinidae familian. Rodano, Loira eta Ebroko arroetan bizi da.

## Erreferentziak

* ↑ (Ingelesez) FishBase

## Ikus, gainera

* Parachondrostoma
* Cyprinidae

## Kanpo estekak

* FhisBase.org
* Datuak: Q861043
* Multimedia: Chondrostoma toxostoma / Q861043
* Espezieak: Parachondrostoma toxostoma
# Hegoaldeko probintzia (Ruanda)

Hegoaldeko probintzia (kinyaruandaz: Intara y'Amajyepfo; frantsesez: Province du Sud) Ruandako bost probintzietako bat da. 2006an sortu zuten Gobernuak herrialde berrantolatu zuenean.
Nyanza du hiriburua. Honako barrutitan banaturik dago: Butare, Gatagara, Gikongoro, Gisagara, Gitarama, Kamonyi, Nyanza eta Nyaruguru.

## Kanpo estekak

* Datuak: Q853162
* Multimedia: South Province, Rwanda / Q853162
# Gargazon

Gargazon, italieraz Gargazzone, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 1.767 biztanle ditu, 4,91 kilometro koadroko azaleran banatuta.

## Mugakideak

Gargazonek honako udalerri hauekin egiten du muga:
Mölten Nals Burgstall Terlan Tisens Lana

## Kanpo estekak

* Datuak: Q419249
* Multimedia: Gargazon / Q419249
# Garges-lès-Gonesse kantonamendua

Garges-lès-Gonesse kantonamendua Frantziako kantonamendu bat da. Oise Harana departamenduan dago, Île-de-France eskualdean. Guztira 2 udalerri ditu eta Garges-lès-Gonesse da bere hiriburua.

## Kanpo estekak

* Datuak: Q19945060
# Gargnano

Gargnano Italiako udalerri bat da. Bresciako probintzian kokatuta dago, Lombardia eskualdean. 2.680 biztanle ditu, 76,75 kilometro koadroko azaleran banatuta.

## Mugakideak

Gargnanok honako udalerri hauekin egiten du muga:
Brenzone Capovalle Tignale Torri del Benaco Valvestino Vobarno Toscolano-Maderno

## Kanpo estekak

* Datuak: Q104628
* Multimedia: Gargnano / Q104628
# Gargina

Gargina Lycaenidae familiako tximeleta genero bat da. Bere espezie tipoa Thecla gargophia da.

## Espezieak

| Espeziea | Egoera |
| Gargina caninius | daturik gabe |
| Gargina emessa | daturik gabe |
| Gargina gargophia | daturik gabe |
| Gargina gnosia | daturik gabe |
| Gargina humber | daturik gabe |
| Gargina panchaea | daturik gabe |
| Gargina thoria | daturik gabe |
| Gargina thyesta | daturik gabe |

## Kanpo estekak

* Datuak: Q1764113
* Multimedia: Gargina / Q1764113
* Espezieak: Gargina